Porkeris skúli       ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hesi størv verða lýst leys at seta frá 1. august 2023:**

2 lærarar í fast starv

**Tey, ið sett verða skulu:**

* undir ábyrgd leiðslunnar taka lut í dagliga arbeiði skúlans
* duga at samstarva og vera fyrikomandi
* vera sinnað at taka á seg tær uppgávur, ið eru í skúlanum
* vera við til áhaldandi at menna skúlan
* vera stundislig, nærløgd og engageraði
* kunna virka sum flokslærari

Vit sóknast eftir lærarum, sum kunnu undirvísa í støddfrøði, náttúru og tøkni, føroyskum, donskum, kristni, handaligu lærugreinunum og ítrótti/svimjing til bæði gentur og dreingir.

**Førleikakrøv:**

Læraraútbúgving.

Størvini verða sett sum sáttmálasett størv, uttan so, at tann sum settur verður, er tænastumannasettur lærari frammanundan.

Størvini verða lønt sambært avtalu millum Føroya Lærarafelag og Fíggjarmálaráðið í lønarflokkinum 18.1-29.2. Barnaváttan verður kravd í samband við setanina.

Meira fæst at vita um størvini frá fyrstalæraranum Beintu Gudfinnsdóttir Jacobsen á tlf. 276869.

Umsóknir, saman við c.v. og avriti av prógvum, skulu vera fyrstalæraranum í hendi í seinasta lagi týsdagin 6. juni 2023 kl. 12.

Umsóknir kunnu sendast til [beinta.g.jacobsen@skulin.fo](mailto:beinta.g.jacobsen@skulin.fo) ella

**Porkeris skúli**

**Gjørðabrekka 10**

**950 Porkeri**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Porkeris skúli hevur undírvísing í 1.-7. árgangi. Skúlaárið 2023/24 verða 36 næmingar í skúlanum. Les meira um skúlan á [www.porkerisskuli.fo](http://www.porkerisskuli.fo/)